Oficiālais Vēstnesis 201 E , 18/08/2005 Lpp. 0113 - 0114



P6_TA(2004)0063 Komisijas ievēlēšana (rezolūcija) Eiropas Parlamenta rezolūcija par jaunās Komisijas ievēlēšanu Eiropas Parlaments, - ņemot vērā 2004. gada 22. jūlija balsojumu, ar kuru J. M. Barroso ievēlēja par Komisijas priekšsēdētāju, - ņemot vērā ievēlētā Komisijas priekšsēdētāja 2004. gada jūlija un 2004. gada 26. un 27. oktobra paziņojumus Eiropas Parlamentam un 2004. gada 21.oktobra un 2004. gada 5. novembra paziņojumus Priekšsēdētāju konferencei, - ņemot vērā katra komisāra amata kandidāta rakstiskos un mutiskos paziņojumus Parlamenta organizētajās uzklausīšanas sanāksmēs un komiteju priekšsēdētāju pēc uzklausīšanas sagatavotos kandidātu novērtējumus, - ņemot vērā ievēlētā priekšsēdētāja J. M. Barroso 2004. gada 27.oktobra lēmumu pēc uzklausīšanas sanāksmju novērtēšanas un debatēm Eiropas Parlamentā atsaukt Parlamentam ieteikto jaunās Komisijas sastāvu, - ņemot vērā ievēlētā priekšsēdētāja 2004. gada 5. novembrī Priekšsēdētāju konferencei oficiāli izklāstīto priekšlikumu par jaunu Komisijas sastāvu un viņa 2004. gada 17.novembra paziņojumu Eiropas Parlamentam, - ņemot vērā papildu uzklausīšanas sanāksmes, ko 2004. gada 15. un 16. novembrī rīkoja Parlamenta komitejas, un komisāra amata kandidātu novērtējumus pēc šīm sanāksmēm, - ņemot vērā pašreizējo Pamatnolīgumu par Eiropas Parlamenta un Komisijas attiecībām, ko 2000. gada 29. jūnijā apstiprināja Priekšsēdētāju konference, - ņemot vērā EK līguma 214.pantu, - ņemot vērā Līgumu par Konstitūciju Eiropai, - ņemot vērā Reglamenta 99. un 103. pantu, A. tā kā Līguma 213.panta 1. punktā noteikts, ka Komisiju veido deputāti, "kurus izraugās, pamatojoties uz viņu vispārējo kompetenci, un kuru neatkarība nav apšaubāma"; B. tā kā ir būtiski, lai Komisija spētu kalpot Eiropas Savienības kopējām interesēm, ņemot vērā turpmāk paredzamos uzdevumus, lai izveidotu Eiropu par vadošo miera, drošības un pareizas ekonomiskās un sociālās attīstības atbalstītāju pasaules mērogā; C. tā kā šajā saistībā galvenais, lai iegūtu Eiropas Savienības pilsoņu uzticību, ir būt neatkarīgam, bez nacionālas ievirzes un objektīvam, pilnībā cienīt ES vērtības un mērķus, kā arī nebūt interešu konfliktā; D. tā kā Parlaments ir noteicis vairākus problēmjautājumus saistībā ar konkrētiem Komisijas kandidātiem un izteicis savu vilšanos un sarūgtinājumu par atsevišķu kandidātu demonstrēto profesionālu zināšanu un pieredzes trūkumu; 1. atzinīgi vērtē apstiprināšanas procesa demokrātisko un likumisko būtību un nozīmīgo ieguldījumu, ko šis process dod tādu labu darba attiecību veidošanā starp Komisiju un Parlamentu, kas ir nepieciešamas Eiropas Savienībai; 2. atzinīgi vērtē ievēlētā priekšsēdētāja J. M. Barroso veiktos pasākumus, iepazīstinot ar jauno komandu 2004. gada 4. novembrī; tomēr izsaka nožēlu, ka līdz šim nav rasts nozīmīgs risinājums iespējamajām problēmām saistībā ar interešu konfliktiem; tāpēc pieprasa veikt steidzamus pasākumus, lai sīki definētu procedūras, atbilstīgi kurām īstenos rīcības kodeksu; 3. paļaujas, ka jaunā Komisija pilnībā izpildīs ievēlētā priekšsēdētāja J. M. Barroso 2004. gada 26. oktobra plenārsēdē izteikto apņemšanos par pamattiesību, vienlīdzīgu iespēju un nediskriminācijas aktīvu aizsardzību un veicināšanu, un cieši uzraudzīs šo saistību izpildi; 4. aicina, pamatojoties uz saistībām, ko jaunās Komisijas vārdā uzņēmies priekšsēdētāja amata kandidāts J. M. Barroso, pēc iespējas ātrāk pārskatīt un atjaunināt Pamatnolīgumu par Eiropas Parlamenta un Komisijas attiecībām, kas reglamentē šo divu iestāžu savstarpējās attiecības; 5. saistībā ar iepriekš minētajām saistībām aicina iekļaut šajā pamatnolīgumā šādus punktus: a) ja Parlaments balsojuma rezultātā izsaka neuzticību (ar noteikumu, ka šādam uzskatam ir gūts politisks atbalsts gan pēc satura, gan būtības) konkrētam Komisijas loceklim, Komisijas priekšsēdētājs rūpīgi apsvērs, vai viņam nav jāprasa šī locekļa atkāpšanās; priekšsēdētājs vai nu pieprasīs šī locekļa atkāpšanos, vai Parlamentam sniegs pamatojumu, kāpēc viņš atsakās to pieprasīt; b) atkāpšanāsgadījumāaizvietojošaiskomisārsnestājas Parlamenta un Padomes priekšā kā šo amatu formāli ieņemoša persona līdz brīdim, kad viņa iecelšana nav apstiprināta atbilstīgi parastajai parlamentārajai procedūrai (uzklausīšana un balsojums plenārsēdē); c) ja priekšsēdētājs savu pilnvaru laikā nolemj pārdalīt komisāru atbildības jomas, tā pati procedūra attiecas arī uz šādu izmaiņu skartajiem komisāriem; d) priekšsēdētājs un Komisija ir pilnībā atbildīgi par tādu interešu konfliktu noteikšanu, kuru rezultātā komisārs zaudē spēju pildīt savus pienākumus; tāpat priekšsēdētājs ir atbildīgs par jebkādām turpmākām darbībām, kas veiktas šādos apstākļos; e) Komisija sagatavo Eiropas Savienības daudzgadējo darba programmu, cieši sadarbojoties un saskaņojot šo programmu ar Eiropas Parlamentu un tā struktūrvienībām; f) komisāriem par prioritāti jāuzskata Komisijas klātbūtnes nodrošināšana plenārsēdēs un Eiropas Parlamenta komiteju sanāksmēs; pastāv vienošanās, ka Komisija nekavējoties un, vēlams, plenārsēdē informē Eiropas Parlamentu par saviem lēmumiem, priekšlikumiem un iniciatīvām; g) saistībā ar notiekošo dialogu ar Eiropas Parlamentu, Komisijas priekšsēdētājs un par iestāžu attiecībām atbildīgais priekšsēdētāja vietnieks izveido un uztur regulāru saziņu ar Priekšsēdētāju konferenci; h) saistības veikt turpmākus pasākumus, ja Parlaments prasa Komisijai iesniegt likumdošanas priekšlikumu saskaņā ar Līguma 192.pantu; Komisija regulāri informē Eiropas Parlamentu par pasākumiem, ko tā ir paredzējusi veikt, lai ņemtu vērā Parlamenta pieņemtās nostājas, it īpaši, ja Komisija nav paredzējusi veikt turpmākus pasākumus; i) Regulas (EK) Nr.1049/2001 par publisku piekļuvi dokumentiem [1] pārskatīšana, lai uzlabotu noteikumus par likumdošanas sagatavošanas darbu pārredzamību, komitoloģiju un ES tiesību aktu ieviešanu dalībvalstīs, kā arī par konfidenciāliem dokumentiem; j) komisāru rīcības kodekss jānosūta Eiropa Parlamentam, kas par to sniedz atzinumu, un Komisijai šis atzinums jāņem vērā; k) Komisija veic visus nepieciešamos pasākumus, lai nodrošinātu, ka Eiropas Parlaments ir labāk informēts gan par Eiropas Savienības tiesību aktiem, gan par starptautiskajiem nolīgumiem, tikko ir sāktas sarunas par tiem; 6. uzdod tā priekšsēdētājam nosūtīt šo rezolūciju Padomei un jaunajai Komisijai. [1] OV L 145, 31.5.2001., 43. lpp. --------------------------------------------------